Diari Oficial de la Generalitat Valenciana


Sumari del DOGV 6434, del 10-01-2011 (2010/14532)

RESOLUCIÓ de 30 de desembre de 2010, de la Direcció General de Seguretat i Protecció Ciutadana, per la qual es publica la llista d'aspirants declarats «aptes» i «no aptes» una vegada efectuada la prova avaluadora del personal del Servici Específic d'Admissió del dia 23 de desembre de 2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6434

Data del DOGV
:   10-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/14338


Data del document
:   30-12-2010

Organisme emissor
:   Conselleria de Governació

Tipus de document
:   Resolució

Anàlisi jurídica

RESOLUCIÓ de 30 de desembre de 2010, de la Direcció General de Seguretat i Protecció Ciutadana, per la qual es publica la llista d'aspirants declarats «aptes» i «no aptes» una vegada efectuada la prova avaluadora del personal del Servici Específic d'Admissió del dia 23 de desembre de 2010. [2010/14276]
La Resolució de 21 de setembre de 2010, de la Conselleria de Governació (DOCV núm. 6364, de 28 de setembre), va aprovar les bases generals i la convocatòria de la prova avaluadora per a l'acreditació del personal del Servici Específic d'Admissió a efectuar el dia 23 de desembre de 2010.
La prova esmentada es va realitzar el dia referit a les seus indicades en la Resolució de 10 de desembre de 2010, de la Direcció General de Seguretat i Protecció Ciutadana, en la qual es publicava la llista definitiva d'admesos i exclosos.
La convocatòria constava de dues proves, una primera consistent en un examen psicotècnic i una altra de coneixements teoricopràctics. Cada una de les dues proves es qualificava per separat, sent necessari aprovar les dues per a obtindre la consideración d'«apte».
D'acord amb l'article 10 de la Resolució de 21 de setembre de 2010, una vegada finalitzades les proves i corregits els examens, la Comissió avaluadora procedirà a fer públiques les llistes d'aspirants qualificats com a «aptes» als taulers d'anuncis de la Conselleria de Governació de les tres províncies, així com en qualsevol altre lloc que es considere convenient per a la seua millor difusió. De la mateixa manera, la indicada llista es publicarà al DOCV.
Per tot això, i d'acord amb l'article 10 abans citat en relació amb l'article 12 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, resolc:
Primer
Publicar, a proposta de la Comissió avaluadora a què es refereix l'article 6 de la Resolució de 21 de setembre de 2010, el llistat d'aspirants qualificats com a «aptes» (annex I d'aquesta resolució) i el llistat d'aspirants considerats com a «no aptes» (annex II), una vegada efectuada la correcció de les dues proves celebrades el dia 23 de desembre de 2010 per a l'acreditació del personal del Servici Específic d'Admissió.
Segon
Els aspirants considerats com a «no aptes» podran interposar recurs d'alçada devant el secretari autonòmic de Governació en el termini d'un mes des de la publicació d'aquesta resolució al DOCV.
Tercer
Les llistes que consten als annexos d'aquesta resolució inclouen els aspirants que, sense haver estat inclusos en els llistats d'admesos i exclosos de la Resolució de 10 de desembre de 2010, de la Direcció General de Seguretat i Protecció Ciutadana, per la qual es publicava la llista definitiva d'admesos i exclosos, van acreditar amb posterioritat a la dita publicació que havien presentat dins del termini la documentació exigida per a la convocatòria i que, en conseqüència, ostentaven el dret a poder realitzar les proves avaluadores previstes.
Quart
En el termini d'un mes computat des de la publicació de la present resolució, els aspirants declarats aptes podran presentar-se en les dependències de les Direccions Territorials de la Conselleria de Governació en Alacant, Castelló i València a efectes de fer-se la foto per al carnet del Servici Específic d'Admissió.
València, 30 de desembre de 2010. La directora general de Seguretat i Protecció Ciutadana: Sonia Vega Cueje.